Лилия Зәйнуллина (1967)

Бу Казан җырчысы турында мәкалә, БДУ галимәсе турында биредә укыгыз.

Лилия Зәйнуллина, Лилия Айдар кызы кызы Зәйнуллина (1967 елның 6 декабре, СССР, РСФСР, ТАССР, Казан) ― җырчы, Габдулла Кариев исемендәге Казан татар дәүләт яшь тамашачылар театрының вокал дәресләре педагогы. «Сорнай», «Веселые волгари», «Казанские балагуры» ансамбльләрендә чыгыш ясаган. Татарстанның атказанган мәдәният хезмәткәре. 

 Тәрҗемәи хәле 
1967 елның 6  декабрендә  Бүген, 6 декабрьдә, Габдулла Кариев театрының вокал дәресләре остазы Зәйнуллина Лилия Айдар кызының туган көне! Габдулла Кариев театры Казанда туган. Әнисе чыгышы белән ― Алексеевск, әтисе ― Апас районыннан. Музыка мәктәбендә хормейстер Вера Александровна Захаровада укыган. Кечкенәдән телевидениедә концертларда төшкән. Сигезенче класстан соң сәүдә училищесына укырга кергән. Эшче-яшьләр урта мәктәбен тәмамлагач, сәүдә өлкәсендә эшләгән,  Дәүләт сәүдәсе хезмәткәрләре Мәдәният йортына йөреп, үзешчән сәнгатьтә катнаша башлаган, Илдар Игумнов җитәкчелегендә халык биюләрен өйрәнгән. «Веселые волгари» төркемендә биюче, Казан вертолет заводы клубы каршындагы «Казанские балагуры» ансамблендә егерме ел җырчы-солистка буларак катнашкан.

Казан дәүләт мәдәният һәм сәнгать университетының хор-дирижер бүлегендә укыган (Җәвит Котдусов классы), Казан дәүләт консерваториясенең ялгыз вокал бүлеген тәмамлаган.

Дәүләт сәүдәсе хезмәткәрләре Мәдәният йортына йөргәндә, Ренат Гыйләҗев җитәкчелегендәге  «Сорнай» татар фольклор ансамбленә алынган, борынгы музыка уен коралларында (мәсәлән, саз, ятаган, думбыра, курай, сорнай) уйнарга, җырлап биергә өйрәнгән, «Сорнай» белән татарлар яшәгән төрле төбәкләрдә, Алмания, Финляндия, Болгария, Австрия, Франция, Бельгия, Италия һ. б. күп кенә илләрдә чыгыш ясаган. 

Габдулла Кариев исемендәге Казан татар дәүләт яшь тамашачылар театрына ул, Казан консерваториясенең икенче курсында укыганда, педагогика практикасы үтәргә дип килә һәм язмышын труппа белән бәйли. Кариев театры сәхнәсендәге күпчелек спектакльләрдә аның тарафыннан куелган музыкаль номерлар яңгырый.  Туган көнегез котлы булсын! Кариев театры. Телеграмм  Л. Зәйнуллинаның мөгаллим буларак осталыгы беренче спектакльләрдән үк югары бәяләнә. Драма артистлары Бөек Ватан сугышы каһарманнары турында «Кызлар-йолдызлар» спектаклендә унлап җырны «акапелла» башкарган. Татар авылларының җир йөзеннән юкка чыгуы, милли йолалар, тел онытылу турында «Микулай» спектаклендә (Мансур Гыйләҗев әсәре буенча) артисткалар керәшен җырларын башкарган. Алинә Минневәлиева.  «Микулай» - Кариев театрында премьера. Ялкын, 6.03.2020 Идел буе Болгары дәүләтенең Ислам динен кабул итүе уңаеннан күрсәтелгән «Йосыф» спектаклендә мөнәҗәтләр, Сергач якларыннан табылган бик борынгы нәшидләр яңгырый. Рәйдә Нигъмәтҗанова.   Кариев сәхнәсендә яңа спектакль: мәгънәле, нәшидле, биюле. «Безнең гәҗит», 22.06.2022 Театр репертуарындагы спектакльләр өчен профессиональ композиторлар  Луиза Батыр-Болгари, Эльмир Низамов, Зөлфия Рәүпова, Эльмира Галимова, Миләүшә Хәйруллина һ. б. җырларын һәм музыкасын әзерли. Мәскәү, Санкт-Петербургтан килгән театр тәнкыйтьчеләре артисткаларның җыр осталыгын (вокал мөгаллиме Л. Зәйнуллинаның зур эш нәтиҗәсен) югары бәялиләр. «Җиде кыз», «Айрыз батыр» (төп роль – Акбикә ролендә) кебек спектакльләрдә җырлы рольләрдә үзе дә сәхнәгә чыккан.

Л. Зәйнуллина «Дорога звезд» иҗат мәктәбендә, «Сәйдәш» мәдәният үзәгендә МБУК города Казани «Культурный центр «Сайдаш» татар балалары өчен оештырылган «Апуш» театр студиясендә балаларны җырларга өйрәтә, анда укыган кызлар, малайлар байтак дәрәҗәле бәйгеләрдә җиңү яулаган.

2023 елның 28 гыйнварында Кариев театры Лилия Зәйнуллинаның юбилее уңаеннан «Былбыл бакчасы» театральләштерелгән концертын күрсәтә.Кариев театры Лилия Зәйнуллинаның юбилее уңаеннан «Былбыл бакчасы» концертына чакыра. Матбугат.ру

«Мин рәхмәтле сиңа, әнием» җырының көй авторы (Фәрдия Сәфәргалина сүзләре).

 Бүләкләре, мактаулы исемнәре 
 Татарстанның атказанган мәдәният хезмәткәре

 Гаилә хәле 
Ире Илгизәр, Казан дәүләт мәдәният һәм сәнгать университетында бергә укыганнар. Кызлары Айгөл, биюче.

 Искәрмәләр 

 Сылтамалар 

 Миләүшә Галиуллина.   Артистларның җыр остазы. Мәдәни Җомга, 7.02.2023
 60px|link= Буыннар диалогы: Лилия Зәйнуллина белән Муса Камалов әңгәмәсе. YouTube, 21:19
  Туган көнегез котлы булсын! Кариев театры. Телеграмм

 Моны да карагыз 

Төркем:Җырчылар
Төркем:Казан дәүләт мәдәният институтын тәмамлаучылар
Төркем:Казан дәүләт консерваториясен тәмамлаучылар
Төркем:Татарстанның атказанган мәдәният хезмәткәрләре